Vier sterf in Ventersdorp-botsingFoto: Netcare911 Chris Botha, woordvoerder van Netcare911, het gesê die motors is erg beskadig in die botsing en dat wrakstukke oor die pad verspreid gelê het. Volgens Botha het een van die motors in die veld langs die pad te staan gekom ná die botsing. Vier mans is op die toneel dood verklaar. Die beseerde man is op die toneel behandel voordat hy na ’n nabygeleë hospitaal vervoer is vir verdere mediese sorg. Die presiese oorsaak van die ongeluk is nog nie bekend nie.